तीसरे दिन 12.10 करोड़ का कलेक्शन किया, बॉक्स ऑफिस क्लैश में भोला से आगे निकली पैन इंडिया फिल्म 'दसरा'
bhola vs dasara box office collection। bollywood newsभोला ने रिलीज के तीसरे दिन कमाई की रफ्तार पकड़ ली है। फिल्म ने शनिवार को 12.10 करोड़ की
भोला ने रिलीज के तीसरे दिन कमाई की रफ्तार पकड़ ली है। फिल्म ने शनिवार को 12.10 करोड़ की शानदार कमाई। इस तरह फिल्म का टोटल कलेक्शन 30.70 करोड़ हो गया है। हालांकि भोला के साथ ही रिलीज हुई पैन इंडिया फिल्म दसरा ने अब तक 45 करोड़ से ज्यादा का कलेक्शन कर लिया है।
हिंदी में भी फिल्म अच्छा प्रदर्शन कर रही है। आज अजय देवगन का जन्मदिन है, इसलिए अजय और उनके फैंस चाहेंगे कि रविवार को भोला एक अच्छी कमाई के साथ पहला वीकेंड खत्म करे।
फिल्म का शनिवार को वापसी करना जरूरी था- तरण आदर्श
तरण आदर्श ने फिल्म का लेटेस्ट कलेक्शन शेयर करते हुए लिखा, फिल्म ने तीसरे दिन रफ्तार पकड़ी। शुक्रवार को पिछड़ने के बाद शनिवार को वापसी करना महत्वपूर्ण था। मल्टीप्लेक्स में फिल्म का रुझान अच्छा है जोकि एक सकारात्मक संकेत है। गुरुवार- 11.20 करोड़, शुक्रवार- 7.40 करोड़, शनिवार- 12.10 करोड़। कुल- 30.70 करोड़।
फिल्म दसरा से मिल रही चुनौती
30 मार्च को ही रिलीज हुई पैन इंडिया फिल्म दसरा ने अब तक 45.05 करोड़ की कमाई कर ली है। हिंदी में फिल्म ने अब तक 1.61 करोड़ की है। इस फिल्म के एक्टर नवीन बाबू उर्फ नानी प्रमोशन के सिलसिले में हाल ही में जयपुर आए थे।
जब उनसे भोला और दसरा के क्लैश के बारे में सवाल किया तो उन्होंने जवाब दिया, ' मैं खुद दूसरे नंबर पर रहना चाहता हूं, मैं पहले अजय देवगन की मूवी देखने जाऊंगा, बस यहीं चाहता हूं कि दोनों फिल्मों को एक सा प्यार मिले।' नानी ने मक्खी और जर्सी जैसी पॉपुलर तेलुगु फिल्मों में काम किया है।
अजय के डायरेक्शन वाली तीसरी फिल्म है भोला
भोला अजय देवगन की तीसरी फिल्म है जिसे उन्होंने खुद डायरेक्ट किया है। इससे पहले वो यू मी और हम और शिवाय जैसी फिल्में डायरेक्ट कर चुके हैं। हालांकि ये दोनों फिल्में बॉक्स ऑफिस पर कुछ खास कमाल नहीं दिखा सकी थी। अब अजय को भोला से काफी उम्मीदें हैं। ऑडियंस और क्रिटिक्स से फिल्म को मिला-जुला रिस्पॉन्स मिल रहा है।
पिछले कुछ सालों से उनकी फिल्में बेहतर प्रदर्शन करती आई हैं। चाहे वो तान्हाजी द अनसंग वॉरियर हो या दृश्यम 2। इन दोनों फिल्मों ने डोमेस्टिक बॉक्स ऑफिस पर 200 करोड़ से ज्यादा का कलेक्शन किया है। वहीं लगभग 1200 करोड़ कमाने वाली फिल्म RRR में भी उनकी महत्वपूर्ण भूमिका थी। अजय देवगन बॉलीवुड के चुनिंदा ऐसे एक्टर हैं जो अपनी आंखों से एक्टिंग करने के लिए जाने जाते हैं।
दृश्यम के बाद फिर दिखी अजय और तब्बू की जोड़ी
अजय देवगन और तब्बू की जोड़ी को ऑडियंस काफी पसंद करती हैं। दोनों ने पिछली बार दृश्यम 2 में साथ काम किया था। जब तब्बू से पूछा गया कि कौन सी ऐसी वजह थी कि उन्होंने भोला के लिए हां बोला।
PTI को जवाब देते हुए उन्होंने कहा, 'मैंने आंख बंद करके इस फिल्म को हां बोल दी थी। मैंने फिल्म के डायरेक्टर अजय देवगन के आगे संरेडर कर दिया। मुझे पता था वो सब कुछ आसान कर देंगे। मुझे नहीं पता था कि मैं इस लेवल का एक्शन कर पाऊंगी लेकिन अजय और उनकी टीम ने मेरी काफी मदद की और चीजों को काफी आसान बना दिया। अजय और उनकी टीम के पास जो एक्शन करने की विशेषता है, मुझे नहीं लगता किसी और के पास होगा।
बता दें कि अजय और तब्बू काफी अच्छे दोस्त हैं। दोनों ने एक साथ कई फिल्मों में काम किया है। दोनों एक दूसरे का काफी सम्मान करते हैं।
ड्रग सिंडिकेट पर आई फिल्म कैथी की रीमेक है भोला
भोला का डायरेक्शन भी अजय देवगन ने ही किया है। इस तरह कहा जा सकता है फिल्म के एक्टर, डायरेक्टर और प्रोड्यूसर सब वही हैं। 100 करोड़ में बनी ये फिल्म लोकेश कनगराज की 2019 की सुपरहिट फिल्म कैथी की हिंदी रीमेक है। कैथी ड्रग सिंडिकेट पर बेस्ड फिल्म थी। कमल हसन की 'विक्रम' भी इसी फ्रेंचाइजी का हिस्सा थी।
आज अजय मना रहे अपना 53वां जन्मदिन
एक समय ऐसा भी था कि जब अजय ने कहा कि मैं एक्टर बनूंगा, तो पास खड़े दोस्त जोर-जोर से हंसने लगे। हर कोई इस बात का मजाक उड़ा रहा था कि ये सांवली और आम सी शक्ल का लड़का हीरो कैसे बनेगा?
पहली फिल्म की शूटिंग के समय तो मीडिया और कैमरामैन भी इन्हें नजरअंदाज कर हीरोइन के पीछे दौड़ पड़े थे, लेकिन हर कोई गवाह है कि आज अजय इंडस्ट्री के सबसे कामयाब हीरो में से एक हैं। 1991 की फूल और कांटे से अजय का सफर आज भी दृश्यम 2, भोला, मैदान, सिंघम अगेन जैसी फिल्मों के साथ जारी है। पूरी खबर पढ़ें